Բանն այն է, որ 2015թ. Իրանը և միջազգային միջնորդների «վեցնյակը» (Ռուսաստան, ԱՄՆ, Մեծ Բրիտանիա, Չինաստան, Ֆրանսիա և Գերմանիա) համաձայնության էին հասել Իրանի միջուկային ծրագրի վերաբերյալ և համաձայնեցրել էին Համատեղ համապարփակ գործողությունների ծրագիր: Ծրագիրը նախատեսում էր Իրանի նկատմամբ ֆինանսական և տնտեսական պատժամիջոցների վերացում ՄԱԿ-ի Անվտանգության խորհրդի, ԱՄՆ-ի և Եվրամիության կողմից: Սակայն, ԱՄՆ-ի ներկայիս իշխանությունները, ի տարբերություն մյուս 5 միջնորդ-պետությունների, այն համարում են երկրի վատագույն համաձայնագիրը, այսինքն՝ Դոնալդ Թրամփի՝ ԱՄՆ նախագահությունը ստանձնելով, փոխվել է ԱՄՆ-ի քաղաքականությունը Իրանի միջուկային ծրագրի նկատմամբ: